cyanic-selkie/wikianc huggingface dataset:
Prasat Preah Vihear
Thaimaan-Kambodžan rajakiista
Preah Vihear on historiansa saatossa ollut vuoroin osa Thaimaata, vuoroin Kambodžaa. Ayutthayan kuningaskunta laajeni 1400-luvulla heikentyneen khmerien valtakunnan alueelle ja liitti itseensä myös Angkorin ja Preah Vihearin temppelit. Vuosisatoja myöhemmin 23. maaliskuuta 1907 Siamin kuningas Chulalongkorn allekirjoitti sopimuksen Ranskan siirtomaavallan kanssa, jossa hän vaihtoi Siĕm Réabin, Băt Dâmbângin ja Srisophonin Tratiin, Chanthaburiin ja Dan Sain piiriin Loeissa - samalla luovuttaen Preah Vihearin Ranskan Indokiinalle.
Suomen Merimieskirkko
Toiminta
Työmuoto, jonka erityisesti suomalaiset ovat kehittäneet, on laivapappi- tai laivakuraattoritoiminta. Tässä työmuodossa työ viedään laivoille mukana purjehtivien pappien ja muiden työntekijöiden seilatessa viikon kaksi, joskus jopa pidempäänkin laivan mukana. Työn idea on olla matkassa ja elämäntilanteessa mukana, tehdä merenkulkijan apuna tämän työtä ja siinä äärellä mahdollistaa luottamukselliset keskustelut. Työ on saanut niin merenkulkijoiden kuin varustamoidenkin varauksettoman tuen.
Hatsutaka
Hatsutaka voi tarkoittaa seuraavia keisarillisen Japanin laivaston aluksia:
Suomen Merimieskirkko
Toiminta
Uusimpia merimieslähetyksen toimintamuotoja on kotimaisten huviveneilijöiden palvelu.
Merimieskirkolla on oma kirkkoviini, jota voi ostaa Alkosta. Viini on valmistettu Malagassa.
Prasat Preah Vihear
Thaimaan-Kambodžan rajakiista
Toisen maailmansodan jälkeen Thaimaa on vaatinut muistomerkkiä itselleen, mutta temppeli määrättiin 1962 Haagin kansainvälisen tuomioistuimen päätöksellä kuuluvan Ranskan protektoraatin asemasta vasta itsenäistyneelle Kambodžalle. Siitä huolimatta kiista temppelialueen haltijuudesta herää aika-ajoin eloon, kuten 2008, jolloin molempien maiden armeijat lähettivät sotilaansa raja-alueelle. Kiistan kirvoitti Unescon 7. heinäkuuta 2008 temppelille myöntämä maailmanperintöluokan status.
Aotaka
Aotaka voi tarkoittaa seuraavia keisarillisen Japanin laivaston aluksia:
Prasat Preah Vihear
Thaimaan-Kambodžan rajakiista
Kansainvälinen tuomioistuin ICJ teki marraskuussa 2013 päätöksen, että temppeliä ympäröivä alue kuuluu pääosin Kambodžalle, ja Thaimaan on vedettävä sieltä joukkonsa. Thaimaa ei ole enää vaatinut temppeliä, vaan kyse oli alueesta temppelin ympärillä. Thaimaa tyytyi virallisesti päätökseen, mutta Bangkokissa on ollut päätöstä vastustavia mielenosoituksia.
Arkkitehtuuri
Preah Vihearin rakennustaide muistuttaa yksityiskohdiltaan Angkor Watia, vaikka onkin kokonaisuutena ja perusratkaisuiltaan huomattavan erilainen. Kumpaisellekin muistomerkille on yhteistä pyrkimys havainnollistaa myyttistä jumalien asuinpaikkaa Meru-vuorta maan päällä. Angkorissa vuori on keinotekoinen, kun taas Preah Vihearissa on hyödynnetty luontaista maisemaa ja topografiaa saman efektin aikaansaamiseksi. Preah Vihearin käsityön jälki ja reliefit ovat erittäin korkealaatuisia, mikä liittää sen angkorilaisen taideperinteen huippukauteen, vaikka se on tunnetumpaa kumppaniaan vanhempi. Sijainti korkealla kukkulalla on vaikuttava ja omiaan lisäämään rakentajia kohtaan tunnettua arvostusta. Toisin kuin Angkor, Preah Vihear on ollut aina vaikeapääsyinen erakkoluostari, jonne päästäkseen pyhiinvaeltajien on täytynyt nähdä suurta vaivaa.
Preah Vihearin temppeli sijaitsee kallionjyrkänteellä, jonne johtaa osin peruskallioon hakattu, osin kivilohkareista koottu portaikko. Suuri portaikko jakautuu kahteen osaan: ensimmäisessä on 162 askelta ja toisessa 54 askelmaa. Ensimmäinen on leveydeltään kahdeksan metriä ja pituudeltaan 78,50 metriä, toinen neljä metriä leveä ja 27 metriä pitkä. Portaikkoa reunustaa kivinen kaide, joka on alun perin ollut koristeltu leijonaveistoksin. Leijonat ovat sittemmin kaatuneet maahan tai hävinneet kokonaan. Portaikon länsipuolella on avoimia sadevesisammioita. Suuri portaikko päättyy seitsemän metriä leveään ja 31,80 metriä pitkään kivettyyn Nagaraj-tasanteeseen, joka on toiminut pyhiinvaeltajien levähdyspaikkana heidän noustuaan uuvuttavat 216 askelmaa kohti Bhavalain pyhäkköä.
Matkan varrella kohti Bhavalaita on viisi ristin muotoista gopuraa tai pylväin koristeltua seinätöntä paviljonkia, joiden keskellä on taidokkaasti kivestä veistetyt oviaukot. Aivan keskustemppeliä ennen on kaksi suljettua perättäistä sisäpihaa, joiden takana kohoaa Bhavalain khmer-tyylinen prang. Prangia ympäröi pylväskäytävä. Kaikkein pyhimmässä on alun perin ollut Shivaa esittävä patsas, mutta nykyään siellä kunnioitetaan hindujumalan sijasta valaistunutta Buddhaa.
Aiheesta muualla
14.39611°N, 104.68028°W
Rzeszówin voivodikunta
250px|oikea|pienoiskuva|Rzeszówin voivodikunnan sijainti Puolan kartalla. Rzeszówin voivodikunta oli 1975–1998 yksi Puolan 49 voivodikunnasta. Se oli pinta-alaltaan 4 397 km² ja sen hallintokeskus oli Rzeszów. Rzeszówin voivodikunnan alueesta tuli vuoden 1999 hallintouudistuksen tuloksena osa nykyistä Ala-Karpatian voivodikuntaa.
Pyylampi
Pyylampi on asuinalue ja lampi Siilinjärvellä, noin 3 kilometriä kunnan keskustasta pohjoiseen. Alueen pääkatu on Pyylammintie. Pyylampi rajautuu idässä Räisälään, etelässä Harjamäkeen, lännessä Kevättömään (Siilinjärvellä sijaitseva järvi), Panninniemeen ja Pyylampeen (lampi). Alue on suosittu lapsiperheiden keskuudessa.
Pyylampi on osa laajempaa Siilinjärven Kirkonkylän aluetta.
Suomen Merimieskirkko
Nykyiset toimipaikat
Ulkomailla Suomen Merimieskirkolla on toimipaikka viidessä eri Euroopan maassa Belgiassa (Brysselissä ja Antwerpenissa), Puolassa, Isossa-Britanniassa, Luxemburgissa, Alankomaissa, Kreikassa sekä jonkin verran myös Kaukoidässä.
Egg (yhtye)
Egg oli vuosina 1969–1974 toiminut brittiläinen progressiivisen rockin yhtye, joka julkaisi kolme studioalbmia.
Akkijärvi (järvi Hämeenlinnassa)
Akkijärvi on Kanta-Hämeessä Hämeenlinnassa  sijaitseva järvi.
Maantietoa
Järven pinta-ala on 86 hehtaaria ja se on 1,7 kilometriä pitkä ja 1,1 kilometriä leveä. Järvellä on kartan mukaan 7 saarta. Sen rantaviivan pituus on 5,9 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Pyhäjärven alueeseen (35.774) se kuuluu. Järven vedenpinnan korkeus on 119,2 metriä mpy.
Siedlcen voivodikunta
250px|oikea|pienoiskuva|Siedlcen voivodikunnan sijainti Puolan kartalla. Siedlcen voivodikunta oli vuosina 1975–1998 yksi Puolan 49 voivodikunnasta. Sen hallintokeskus oli Siedlce. Siedlcen voivodikunnan alue jaettiin vuoden 1999 hallintouudistuksessa nykyisille Lublinin ja Masovian voivodikunnille.
Chevrolet Menlo
Chevrolet Menlo on Chevroletin vuodesta 2020 lähtien Kiinan markkinoille valmistama crossover-tyyppinen sähköautomalli. Se perustuu samaan perusrakenteeseen kuin Buick Velite 6.
Chevrolet Trailblazer (crossover)
Chevrolet Trailblazer on Chevroletin vuodesta 2019 lähtien valmistama crossover-tyyppinen automalli, joka sijoittuu mallistossa pienemmän Traxin ja suuremman Equinoxin väliin. Se perustuu samalle pohjalevylle kuin Buick Encore GX.
Chevrolet Menlo
Auton sähkömoottorin teho on 147 hevosvoimaa. Suurin toimintamatka täydellä latauksella on 410 kilometriä.
Chevrolet Trailblazer (crossover)
Trailblazer esiteltiin Shanghain autonäyttelyssä huhtikuussa 2019 yhdessä Chevrolet Trackerin kanssa. Pohjois-Amerikan markkinoilla mallin ensiesittely oli Los Angelesin autonäyttelyssä marraskuussa 2019. Moottorivalikoiman muodostavat kolmesylinteriset turboahdetut 1,2- ja 1,3-litraiset (155 hv) bensiinimoottorit. Molempien yhteydessä on portaaton CVT-automaattivaihteisto, mutta suuremman moottorin yhteyteen saa myös yhdeksänportaisen automaattivaihteiston. Vetotapana on vakiona etuveto, mutta saatavana on myös nelivetoinen malliversio.
Australian Grand Prix 2009
Australian Grand Prix 2009 (virallisesti 2009 Formula 1 ING Australian Grand Prix) oli Formula 1 -kauden ensimmäinen osakilpailu, joka ajettiin 29. maaliskuuta Albert Parkin radalla Australiassa. Kilpailu oli ensimmäinen uudelle Brawn-tallille.
Edellisvuoden voittaja oli hallitseva maailmanmestari Lewis Hamilton. Kahtena aiempana kautena Australian avausosakilpailun voittaja on voittanut myös saman kauden maailmanmestaruuden.
Aika-ajot
Brawn GP:n kuljettajat hallitsivat täysin kauden ensimmäisiä aika-ajoja. Tulokastallin Jenson Button ajoi paalupaikan ja toinen kuljettaja Rubens Barrichello oli toinen. Kolmanneneksi nopein oli Sebastian Vettel. Robert Kubica lähti neljännestä ruudusta ja Nico Rosberg viidennestä. Hallitsevalla mestarilla Lewis Hamiltonilla hajosi ensimmäisen ajojakson jälkeen vaihdelaatikko ja hän jäi vasta viidenneksitoista. Autoon jouduttiin myös vaihtamaan uusi vaihdelaatikko ja Hamiltonin sijoitus laski viisi pykälää viimeiseksi. Hän, ja muut kuljettajat nousivat kuitenkin vielä kaksi pykälää, sillä molemmat Toyotat hylättiin aika-ajojen jälkeen, koska niissä todettiin olevan taipuva takasiipi. Williams-talli teki aika-ajojen päätyttyä protestin Ferrarin ja Red Bullin autoista, mutta veti protestinsa pois vedoten urheilullisuuteen, ennen kuin tuomaristo ehti käsitellä sitä.
Kilpailu
thumb|270px|Jenson Button ajamassa Brawn GP:n historian ensimmäisessä F1-kilpailussa. Kilpailuun paalulta lähti Brawn GP:n kuljettajakaksikko ja kolmannesta ruudusta Sebastian Vettel. Button sai alussa hyvän startin ja meni heti omia menojaan perässään Vettel. Aika-ajossa diskatut Toyotat lähtivät varikolta. Barrichello sai kakkosruudusta huonon startin pudoten seitsemännelle sijalle. Ensimmäisen mutkan kolarissa Heikki Kovalainen osui Rubens Barrichellon perään ja hänen autonsa osui Mark Webberin autoon, joka pyörähti Kovalaisen eteen ja suomalainen osui vielä Red Bull -autoon. Kovalainen joutui keskeyttämään vasemman puolen eturipustusten rikkouduttua. Kilpailun alun jälkeen kovemmat renkaat osoittautuivat paremmiksi ja kaikki pehmeillä renkailla liikkeellä olijat tulivat vaihtamaan ne varikolle melko aikaisessa vaiheessa.
Ensimmäinen turva-auto saatiin radalle kun Williamsin Kazuki Nakajima ajoi reunakiveyksen päältä, minkä jälkeen auto lähti käsistä ja törmäsi keula edellä päin seinää. Renault'n Nelson Piquet Jr. pyörähti Nakajiman aiheuttaman turva-autotilanteen jälkeisessä uusintalähdössä hiekalle.
Ferrarin Felipe Massa joutui keskeyttämään kilpailun tekniseen vikaan ja Kimi Räikkösen kisa meni mönkään, kun hän pyörähti ja törmäsi seinään 43. kierroksella. Räikkösellä olisi ollut ilman törmäilyään erinomainen mahdollisuus palkintopallisijoitukseen, sillä hän oli siinä tilanteessa jo tehnyt suunnitellut renkaidenvaihtonsa, kun taas monilla hänen edellään olleilla oli varikkokäynti vielä tekemättä. Räikkönen pystyi jatkamaan ajamistaan vielä törmäilynsä jälkeen, mutta etusiivenvaihdosta aiheutunut ylimääräinen varikkokäynti pudotti Kimin 16. sijalle. Räikkönen jätti kisan kesken toiseksi viimeisellä kierroksella tasauspyörästön vian vuoksi.
Williamsin Nico Rosberg oli jahtaamassa hyvää sijoitusta, kunnes hänen vauhtinsa hidastui loppukierroksilla renkaiden kulumisen vuoksi ja sijoitus putosi kuudenneksi. Rosberg sai nimiinsä kilpailun nopeimman kierrosajan.
Kolmantena ruutulipulle ajoi Toyotan Jarno Trulli, joka lähti matkaan joukon hänniltä varikonportilta, koska Toyotan aika-ajosuoritukset hylättiin sääntöjenvastaisen takasiiven johdosta. Tuomaristo rankaisi Trullia kilpailun jälkeen 25 sekunnin aikarangaistuksella, joka pudotti hänet pisteiden ulkopuolelle. Trulli ohitti McLarenin Lewis Hamiltonin sääntöjenvastaisesti turva-auton aikana, kun hän ajoi kolmannella paikalla ollessaan leveäksi nurmelle ja joutui ohittamaan hänen paikkansa ottaneen Hamiltonin. Hallitseva maailmanmestari Hamilton tuli maaliin neljäntenä, mutta nousi Trullin rangaistuksen myötä kolmanneksi. Hän starttasi 18. lähtöruudusta. Kilpailun jälkeisellä viikolla tuomaristo kuuli uudelleen Hamiltonia, Trullia sekä Toyotan ja McLarenin edustajia saatuaan tutkittavakseen lisämateriaalia, kuten tallien radiokeskustelut. Kuulemisen jälkeen tuomaristo peruutti Trullin hylkäyksen ja hylkäsi Hamiltonin. Tuomariston päätöksen mukaan Hamilton ja McLaren olivat antaneet väärää tietoa Trullin ohitustilanteesta.
Kilpailu päättyi lopulta Buttonin ja Barrichellon kaksoisvoittoon, kun maalin ajettiin turva-auton perässä. He tekivät myös historiaa, sillä viimeksi tulokastalli on aloittanut taipaleensa kaksoisvoitolla vuonna 1954.
Sieradzin voivodikunta
250px|oikea|pienoiskuva|Sieradzin voivodikunnan sijainti Puolan kartalla. Sieradzin voivodikunta oli vuosina 1975–1998 yksi Puolan 49 voivodikunnasta. Sen hallintokeskus oli Sieradz. Sieradzin voivodikunnan alueesta tuli vuoden 1999 hallintouudistuksen tuloksena osa nykyistä Łódźin voivodikuntaa.
Ōtori (1935)
Ōtori oli keisarillisen Japanin laivaston vuonna 1936 valmistunut Ōtori-luokan torpedovene.
Valmistus
Alus tilattiin vuoden 1934 hankinnoissa Maizurun laivastontelakalta, missä köli laskettiin 8. marraskuuta 1934. Alus laskettiin vesille 25. huhtikuuta 1935 ja valmistui 10. lokakuuta 1936.
Palvelus
Alus upposi 12. kesäkuuta 1944 ilmahyökkäyksessä Saipanin edustalla. Se poistettiin alusluettelosta 18. heinäkuuta 1944.
Jänisjärvi (Hämeenlinna)
Jänisjärvi on Kanta-Hämeessä Hämeenlinnassa  sijaitseva järvi.
Maantietoa
Järven pinta-ala on 107 hehtaaria eli 1,1 neliökilometriä ja se on 2,0 kilometriä pitkä ja 1,1 kilometriä leveä. Järvellä on kartan mukaan kaksi saarta. Sen rantaviivan pituus on 6,6 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Vuolujoen valuma-alueeseen (35.775) se kuuluu. Järven vedenpinnan korkeus on 127,5 metriä mpy.
Autokumirenkaiden valmistevero
Autokumirenkaiden valmistevero on Suomessa 1939–1964 käytössä ollut vero, jota valtio keräsi moottoriajoneuvojen päällys- ja sisärenkaista. Valmisteveron maksoi Suomessa tehdyistä renkaista valmistaja ja ulkomailta tuoduista renkaista maahantuoja. Vuonna 1939 veron suuruus oli 8 markkaa kilogrammalta. Veroa oli suoritettava myös maahan tuotavien autojen vararenkaista, jos ajoneuvoissa sellaiset olivat mukana.
Valmistuspaikasta kalenterikuukauden aikana viedyistä renkaista oli maksettava vero lääninrahastoon viimeistään seuraavan kuukauden 15. päivänä. Maahantuoduista renkaista vero maksettiin tullikamariin tullimaksun yhteydessä. Verosta olivat vapaat ulkomaille viedyt renkaat ja ulkomailta vieraan vallan lähetystön päällikölle tai diplomaatille saapuvat renkaat.
Valmisteverolain noudattamista valvoi leima- ja valmisteverokonttori sekä tulli- ja poliisiviranomaiset. Rangaistuksena verolain noudattamatta jättämisestä oli enintään 300 päiväsakkoa tai korkeintaan vuosi vankeutta. Lisäksi veronalaiset renkaat tai niiden arvo oli tuomittava valtiolle menetetyiksi.
Kahvivero
Kahvivero on Suomessa vuosina 1939–1942 ja 1948–1954 käytössä ollut valmistevero, jota paahtimon tuli maksaa paahdetusta kahvista valtiolle. Kalenterikuukauden aikana kauppaan toimitetusta kahvista oli maksettava vero lääninrahastoon viimeistään seuraavan kuukauden 15. päivänä. Vuosina 1948–1954 vero tuli maksaa leima- ja valmisteverokonttorin postisiirtotilille 45 vuorokauden kuluessa kuukauden päättymisestä. Ulkomaille viety kahvi oli verosta vapaata. Valmisteverolain noudattamista valvoi leima- ja valmisteverokonttori.
Paahtimon oli kiinnitettävä kahvipakkaukseen leima- ja valmisteverokonttorin hyväksymä veronauha, jossa oli merkittynä kahvin laatu ja määrä, paahtimon nimi ja kotipaikka sekä veron määrä. Veronauha oli kiinnitettävä pakkaukseen siten, että se katkesi pakkausta avattaessa.
Veroa maksettiin säännöstelyn ulkopuolella myytävästä kahvista.
Kahviveron tuotto oli 1941 vähäinen ja vuonna 1942 sitä ei ollut ollenkaan, koska saatavuuden heikkennyttyä kahvia ei enää laskettu vapaaseen kauppaan. Kahvia saatiin Suomeen uudestaan vasta 1940-luvun puolivälissä, ja vero otettiin käyttöön uudelleen 1948, jolloin kahvia oli taas enemmän saatavilla. Verolla haluttiin tasapainottaa valtion budjettia. Lakia jatkettiin vuosittain, vaikka siitä ensin suunniteltiin pysyvää. Veron tuotto oli suurimmillaan vuonna 1949, jolloin se oli 2,02 prosenttia valtion verotuloista. Verokahvin vapaa myynti päättyi 1950, ja sitä alettiin jakaa korttia vastaan. Kahvin säännöstely päättyi ja kahviverolaki kumottiin maaliskuussa 1954, mutta tullia ja liikevaihtoveroa kannettiin edelleen senkin jälkeen.
Öljykriisi
[[Kuva:Oil Prices Since 1861.svg|pienois|pysty=1.2|Öljyn hinnan kehitys vuodesta 1861:
]] Öljykriisi tarkoittaa kansantaloudessa tapahtuvaa maaöljyn voimakasta hinnannousua, joka on usein yhteydessä saatavuuden vähenemiseen. Öljykriisin vaikutus säteilee myös muuhun talouteen, sillä modernit teollistuneet yhteiskunnat ovat riippuvaisia öljystä ja sillä tuotetusta energiasta. Seurauksena on taloudellinen šokki sekä taloudellinen taantuma, usein myös poliittisia levottomuuksia. Suuri osa maailman öljyvaroista sijaitsee poliittisesti epävakailla alueilla, ja öljyn hinta on melko altis äkilliselle vaihtelulle. Suurimmat maailmanlaajuiset öljykriisit koettiin vuosina 1973–1974 ja 1979–1980. Kummankin alkusyynä olivat Lähi-idän valtioiden väliset sodat ja sisäiset levottomuudet. Pienempiä kriisejä on koettu myös 2000-luvulla.
Syyt ja seuraukset
Maaöljyn hinta maailmanmarkkinoilla määräytyy kysynnän ja tarjonnan mukaan. Öljymarkkinoiden erityispiirteitä ovat raakaöljyn suhteellisen vakaa kulutus sekä sen tuotantomäärien nopean noston tai laskemisen vaikeus. Jos tuotanto tai jakelu jostain syystä yllättäen häiriintyy, seurauksena voi olla taloudellinen šokki, jolloin öljyn hinta nousee nopeasti. Suuri osa maailman öljyvaroista sijaitsee poliittisesti epävakailla alueilla, ja šokin syynä voivat olla esimerkiksi geopoliittiset kriisit. Jo pelkkä epävarmuus kysynnästä ja tarjonnasta voi johtaa epävakaisiin hintaoloihin, mikä altistaa uusille šokeille. Pitkäkestoiset öljykriisit johtuvat yleensä aseellisista konflikteista ja poliittisista ristiriidoista. Sääolojen ja onnettomuuksien nostama öljyn hinta yleensä laskee taas, jahka tuhot korjataan ja kriisin akuutti syy väistyy.
Öljyn äkillinen hinnannousu säteilee muuhun talouteen, sillä modernit teollistuneet yhteiskunnat ovat riippuvaisia öljystä ja sillä tuotetusta energiasta. Tyypillisiä seurauksia ovat taloudellinen stagnaatio ja poliittinen epävakaus. Öljykartelli OPECilla on varsinkin aiemmin ollut öljyntuotannon säätelyssä keskeinen rooli. Koska öljyn hinta ja saatavuus määräytyvät pitkälti maailmanlaajuisesti, ovat myös öljykriisien vaikutukset globaaleja.
Historiaa
Encyclopædia Britannican mukaan maailmassa on toisen maailmansodan jälkeen koettu kaksi suurta öljykriisiä: ensimmäinen vuonna 1973 ja toinen 1970–1980-lukujen taitteessa. Ennen vuotta 1973 öljykriiseihin ei ollut juurikaan varauduttu edes teoreettisena mahdollisuutena. Vasta öljypulan myötä alettiin vakavasti kiinnittää huomiota siihen, etteivät uusiutumattomat luonnonvarat riitä loputtomasti. Samalla päättyi pitkä talouskasvun aika. Ympäristöliikkeelle öljykriisi merkitsi nousua poliittiseen valtavirtaan.
Ensimmäinen öljykriisi
pienois|”Bensavarkaat varokaa!” Isä ja poika varoittavat varastamasta polttoainetta Yhdysvalloissa huhtikuussa 1974. Vuoden 1973 öljykriisi oli seurausta Syyrian ja Egyptin sekä Israelin välisestä Jom kippur -sodasta sekä dollarin arvon heikkenemisestä, joka oli syönyt OPECin jäsenvaltioiden öljytuloja. Israelin tukijoita painostaakseen arabimaat nostivat öljyn hinnan nelinkertaiseksi ja estivät sen viennin Yhdysvaltoihin, Länsi-Eurooppaan ja Japaniin. Yhdysvallat oli perinteisesti tuottanut lähes kaiken öljynsä itse, mutta 1970-luvulle tultaessa kotimainen tuotanto oli jäänyt kysynnästä jälkeen. Riippuvuus tuontiöljystä syvensi kriisiä.
Jerome Cowan
Jerome Cowan (6. lokakuuta 1897 New York, New York – 24. tammikuuta 1972 Encino, Kalifornia) oli yhdysvaltalainen näyttelijä. Hän näytteli Broadwaylla, jossa hänen esiintymisensä nähnyt tuottaja Samuel Goldwyn palkkasi hänet näyttelemään irlantilaiskapinallista elokuvaan Rakkaus ja viha (1936). Cowan oli useita vuosia näyttelijänä Warner Brosilla, jolla hän näytteli muun muassa Miles Archerin roolin elokuvassa Maltan haukka (1941). Myöhemmin Cowan näytteli useissa Columbia Picturesin tuottamissa Helmi ja Heikki -sarjakuviin perustuvissa Blondie-elokuvissa Mr. Radcliffen roolin. Cowanin viimeinen esiintyminen näyttelijänä tapahtui vuonna 1971 televisiosarjassa Smith ja Jones. Cowan on saanut tähden Hollywood Walk of Famelle.
El Sistema
Fundación del Estado para el Sistema Nacional de las Orquestas Juveniles e Infantiles de Venezuela ('Venezuelan nuoriso-orkesteriverkosto') eli FESNOJIV eli El Sistema on julkisin varoin rahoitettu yksityinen musiikin koulutusohjelma Venezuelassa.
Öljykriisi
Ensimmäinen öljykriisi
Seurauksena oli taloudellinen taantuma ja voimakas inflaatio. Öljyn kuluttajahinnat nousivat huomattavasti ja polttoainetta piti jonottaa pitkiä aikoja. Länsimaissa öljykriisiin reagoitiin talousuudistuksilla, joiden tavoitteena oli vähentää riippuvuutta öljystä. Sekä hiilen että uusiutuvien luonnonvarojen käyttö kasvoi, ja esimerkiksi Yhdysvalloissa ajoneuvojen polttoainetehokkuudelle asetettiin lakisääteiset vaatimukset. Öljykriisi loppui kuitenkin vasta Israelin voittoon ja neuvotteluratkaisuun.
El Sistema
Venezuelalainen ekonomisti ja kapellimestari José Antonio Abreu perusti 1975 musiikkiprojektin, jonka johtaja hänestä tuli. Projektin nimettiin myöhemmin El Sistemaksi, ja sen tarkoituksena oli tukea slummilasten musiikkiharrastusta. Myöhemmin mukaan on tullut lapsia muualtakin kuin slummeista, mutta periaate on yhä olemassa. Abreu sai 1979 toiminnastaan Venezuelan valtion musiikkipalkinnon. Abreu nimitettiin 1995 Unescon erityislähettilääksi nuoriso-orkesterien ja -kuorojen verkoston kehittämiseksi, ja myös Unescon piirissä toimivan "World Movement of Youth and Children Orchestras and Choirs"ín erityisedustajaksi.
Öljykriisi
Ensimmäinen öljykriisi
Arabimaat luopuivat vientikiellosta 1974, mutta OPEC piti öljyn hinnan edelleen korkeana, ja maailmanlaajuinen talouskasvu jatkui hitaana vuosikymmenen vaihteeseen saakka. Voimakkaimmin se vaikutti köyhiin maihin, joilla ei ollut varaa maksaa aiempaa kalliimmasta öljystä.
Skierniewicen voivodikunta
250px|oikea|pienoiskuva|Skierniewicen voivodikunnan sijainti Puolan kartalla. Skierniewicen voivodikunta oli vuosina 1975–1998 yksi Puolan 49 voivodikunnasta. Sen hallintokeskus oli Skierniewice. Skierniewicen voivodikunnan alue jaettiin vuoden 1999 hallintouudistuksessa nykyisille Łódźin ja Masovian voivodikunnille.
Öljykriisi
Toinen öljykriisi
Toinen öljykriisi alkoi joulukuussa 1978, jolloin tärkeä öljyntuottajamaa Iran ajautui sekasortoon ja öljynvienti ulkomaille lakkasi. Kriisiä pahensi kuluttajien, yritysten ja valtioiden paniikkireaktio. Joulukuussa 1979 öljybarrelin nimellishinta oli 134,61 dollaria, mikä oli koko 1900-luvun korkein luku. Seuraavana vuonna Irak hyökkäsi Iraniin, mikä aiheutti epävakautta koko Persianlahden alueella ja nosti öljyn hintaa jälleen. Talousuudistusten seurauksena öljyn tarve oli länsimaissa ja Japanissa kuitenkin vähentynyt, ja vuoteen mennessä 1983 öljyn hinta vakautui, joskin öljykriisejä edeltänyttä aikaa korkeammalle tasolle.
El Sistema
El Sisteman piirissä on 102 nuorten ja 55 lasten orkesteria, joissa on yhteensä noin 100 000 nuorta, ja se toimii Venezuelan sosiaaliministeriön valvonnassa. El Sisteman tavoitteena on musiikin avulla suojella lapsuutta kouluttamalla, sopeuttamalla ehkäiselmällä rikollista käyttäytymistä.
Öljykriisi
Toinen öljykriisi
Loppuvuodesta 1985 öljyn hinta laski huomattavasti, mikä johti kuluttajaluottamuksen palautumiseen. Irakin–Iranin sodan jälkeen öljystä on ollut maailmanmarkkinoilla pikemminkin ylitarjontaa kuin pulaa, vaikka öljyn hinta onkin ajoittain noussut. Läntiset teollisuusmaat ovat myös varautuneet öljyn saatavuuden muutoksiin aiempaa paremmin.
El Sistema
Ohjelma on pelastanut lapsia äärimmäisestä köyhyydestä olosuhteissa joissa käytetään huumeita ja on rikollisuutta, joiden piiriin he muuten olisivat ajautuneet. Ohjelman piiristä on noussut kansainväliselle uralle muun muassa Gustavo Dudamel ja Edicson Ruiz
Öljykriisi
Myöhempiä kriisejä
Persianlahden sota 1990 nosti öljyn hintaa, ja 2000-luvulla öljyn tuotanto on poliittisten kriisien seurauksena häiriintynyt Nigeriassa, Venezuelassa, Irakissa, Iranissa sekä Libyassa. Vuonna 2005 hurrikaanit haittasivat Yhdysvaltain öljyntuotantoa, mikä nosti hintoja nopeasti. Vuonna 2008 öljyn hinta nousi ennätyskorkealle (156,85 $ barrelilta ) ennen kuin romahti samana vuonna alkaneen taantuman seurauksena. Voimakkaat hinnan vaihtelut jatkuivat 2010-luvulla.
El Sistema
Syyskuussa 2007 presidentti Hugo Chávez ilmoitti televisiossa uudesta valtion ohjelmasta Misión Músicasta, joka tarjoaa opetusta ja soittimia venezuelalaisille lapsille, ja televisio-ohjelmassa oli mukana Abreu.
Öljykriisi
Myöhempiä kriisejä
Vuonna 2020 öljybarrelin hinta romahti Venäjän ja Saudi-Arabian ylituotannon sekä koronaviruspandemian vuoksi ja oli Yhdysvalloissa hetkellisesti jopa negatiivinen (−37,63 $). Käytännössä tämä ei kuitenkaan heijastunut polttoaineen kuluttajahintoihin. Kesään 2021 mennessä hinta oli noussut jo 75 dollariin barrelilta.
El Sistema
El Sistemasta on tehty dokumenttifilmi Tocar y Luchar ('soittoa ja ahkerointia'). Elokuva on saanut useita palkintoja, se on valittu "parhaaksi dokumentiksi" kansainvälisillä elokuvajuhlilla Cine Las Americas ja myös Albuquerque Latino Film Festivalilla ja se on esitelty useissa yhdysvaltalaisissa uutisohjelmissa kuten 60 Minutes.
Kate
Kate voi viitata seuraaviin asioihin:
El Sistema
Merkittävä tulos El Sistemasta on Simón Bolívar -nuoriso-orkesteri (Orquesta Sinfónica Simón Bolívar), joka on saanut innostuneen vastaanoton lähes kaikkialla missä se on esiintynyt[. Nuoriso-orkesterin eli niin sanotun B-orkesterin lisäksi on olemassa A-orkesteri, jonka soittajat ovat vanhempia ja jo täysiä ammattilaisia.
Öljykriisi
Öljyhuippu
M. King Hubbert ennusti 1956, että öljyvarannot alkaisivat huveta vuosituhannen vaihteen tienoilla, jolloin öljyn tuotantomäärät kääntyisivät nopeaan laskuun ja hinnat jyrkkään nousuun. Niin kutsuttu öljyhuippu oli suosittu puheenaihe 2000-luvun alussa, jolloin sen pelättiin johtavan taloudelliseen ja poliittiseen epävakauteen. Toistaiseksi kaikki yritykset ennustaa öljyhuippu ovat kuitenkin epäonnistuneet ja öljyn tuotanto on pitkällä aikavälillä jatkuvasti noussut. 2010-luvun jälkipuoliskolla alettiin öljyn tuotantohuipun sijaan keskustella kysynnän vähenemisestä. Vuonna 2018 tunnettujen öljyvarantojen koko oli arviolta 1,73 biljoonaa barrelia, mikä riittäisi tuolloisen tuotantotason ylläpitämiseen 50 vuoden ajan. Käytännössä öljyä pyritään kuitenkin korvaamaan ilmastoystävällisemmillä energianlähteillä. On mahdollista, ettei öljyhuippu lopulta aiheudu varantojen hupenemisesta ja tuotantokustannuksien noususta vaan ”kysyntähuipusta”.
El Sistema
El Sistema on tuottanut myös ongelmia, sillä kun rahoitus on ohjattu El Sistemalle, Venezuelan sinfoniaorkesteri, ooppera ja baletti ovat jääneet rahoituksessa sivuun. Projektin odotetaan kuitenkin tuottavan tulevaisuudessa ammattimuusikoita orkesterille, joka hyötyy hankkeesta sitä kautta.
Pearland
Pearland on kaupunki Texasin osavaltiossa, Yhdysvalloissa. Se on osa Houston–The Woodlands–Sugar Landin suurkaupunkialuetta. Kaupungin väkiluku oli vuoden väestönlaskennassa 91 252. Pearland kuuluu pääosin Brazorian piirikunnassa. Pieni osa kaupungista kuuluu myös Fort Bendin- ja Harrisin piirikuntiin. Vuonna 2015 väkiluku oli 108 821.
Sorry (Madonnan kappale)
Sorry on yhdysvaltalaisen poplaulaja Madonnan toinen singlejulkaisu vuonna 2005 ilmestyneeltä albumilta Confessions on a Dancefloor. Single ilmestyi helmikuussa 2006. Kappaleen ovat tuottaneet Madonna ja Stuart Price, ja se on saanut positiivista palautetta kriitikoilta. Kappaleen singlen kansikuva on Madonnan fanin ottama marraskuussa 2005 tämän esiinnyttyä Lontoon G.A.Y.-clubilla. Kappaleessa käytetään peräti kymmentä eri kieltä; englantia, ranskaa, espanjaa, hollantia, italiaa, espanjaa, japania, hindiä, liettuaa ja hepreaa.
Listasijoitukset
Kappaleesta tuli Madonnan yhdestoista singlelistan ykkönen Isossa-Britanniassa, Italiassa ja Espanjassa. Se myös sijoittui kymmenen myydyimmän singlen joukkoon Saksassa, Ranskassa ja Australiassa. Yhdysvalloissa kappale menestyi Billboard Dance Airplay- ja Dance Club-listoilla, mutta floppasi Billboard Hot 100-listalla, sijoittuen parhaimmillaan vasta sijalle 58.
Musiikkivideo
Kappaleen musiikkivideo jatkaa aiemman singlejulkaisun, Hung Upin musiikkivideon viitoittamaa tarinaa ja koreografina toimii yhä Jamie King. Sorryn musiikkivideolla on samoja hahmoja kuin Hung Upin videolla, mutta perusideana on Madonnan ja hänen seurueensa matkanteko diskoksi muokatussa pakettiautossa klubille, jossa Madonna ja hänen seurassaan tulleet ihmiset aloittavat tanssikilpailun. Auto on Britannian MTV:n Viritetyt vehkeet (Pimp My Ride)-ohjelman eräässä jaksossa muokkaama.
Słupskin voivodikunta
250px|oikea|pienoiskuva|Słupskin voivodikunnan sijainti Puolan kartalla. Słupskin voivodikunta oli vuosina 1975–1998 yksi Puolan 49 voivodikunnasta. Sen hallintokeskus oli Słupsk. Słupskin voivodikunnan alue jaettiin vuoden 1999 hallintouudistuksessa nykyisille Pommerin ja Länsi-Pommerin voivodikunnille.
Jylisjärvi
Jylisjärvi on Kanta-Hämeessä Janakkalassa ja Hämeenlinnassa sijaitseva järvi.
Maantietoa
Järven pinta-ala on 169 hehtaaria eli 1,7 neliökilometriä ja se on 2,1 kilometriä pitkä ja 1,3 kilometriä leveä. Järvellä on kartan mukaan kaksi saarta. Sen rantaviivan pituus on 7,9 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Vuolujoen valuma-alueeseen (35.775) se kuuluu. Järven vedenpinnan korkeus on 129,9 metriä mpy.
Tutkaheijastin
thumb|Tutkaheijastimen toimintaperiaate. thumb|Keskiniemen loisto Hailuodossa. Tornin pohjoissivulla on tutkaheijastin. Tutkaheijastin on merenkulun turvalaite, takaisinheijastin, jonka tarkoituksena on parantaa kohteiden kuten merimerkkien ja pienten alusten näkymistä tutkassa, ja siten lisätä vesiliikenteen turvallisuutta. Joissakin aluksissa se on pakollinen varuste. Suomen merialueilla on paljon tutkaheijastimella varustettuja merenkulun turvalaitteita.
Fire Dances
Fire Dances on englantilaisyhtye Killing Joken vuonna 1983 julkaistu neljäs studioalbumi. Albumi on ensimmäinen, jolla yhtyeen alkuperäisen basistin Martin "Youth" Gloverin korvannut Paul Raven soittaa.
Tutkaheijastin
Tärkeimmät merimerkit on pääsääntöisesti varustettu kiintein tutkaheijastimin koska ne passiivisina laitteina ovat toimintavarmoja eivätkä tarvitse teholähdettä. Pienissä aluksissa, pääasiassa purjeveneissä, käytetään tutkaheijastimia, jotka voidaan nostaa purjeveneen köysistöön, tai mastoon.
Rakenne
Tutkaheijastin on valmistettu yleensä teräksestä tai alumiinista. Heijastimen levymäiset osat muodostavat yleensä joukon suorakulmaisia soppia. Särmikkään muotoilun ja radioaaltoja läpäisemättömän materiaalin tarkoituksena on parantaa tutkan lähettämien radioaaltojen takaisinheijastumista, jolloin pieni kohde erottuu tutkan näytöllä paremmin. Saatavana on monen mallisia heijastimia, mm. putkimaisia. Sen jokaisella yksittäisellä sopella olisi oltava kokoa vähintään sen verran, että haluttu aallonpituus (yleensä saaristovesillä 3 cm, mutta valtamerillä myös 10 cm) mahtuu sen läpimitalle useampia kertoja.
Fire Dances
Kappale "Let's All Go (to the Fire Dances)" on julkaistu singlenä ja siitä ohjattiin myös yhtyeen ensimmäinen musiikkivideo. Vuonna 2008 albumista julkaistiin kahdeksalla bonus-kappaleella täydennetty remasteroitu versio.
Kappaleet
Kaikki kappaleet säveltänyt Coleman, Ferguson, Raven ja Walker.
Tutkaheijastin
Rakenne
Soppi on tyypillinen tutkaheijastimen muoto, jollaisia on oheisessa kuvassa ryhmänä. Sopessa on metallilevyjä suorassa kulmassa toisiinsa nähden. Siksi radioaallot, mikroaallot, jotka heijastuslakien mukaan heijastuvat aina siten, että niiden lähtökulma (tasaisesta pinnasta) on sama kuin tulokulma, joutuvat tällaisessa sopessa heijastumaan yhteensä 180 astetta. Lopputuloksena ne heijastuvat tarkalleen samaan suuntaan mistä tulivatkin. Jos kuvan heijastimen (yhden elementin) sisäsärmän pituus olisi 0,5 m, se X-alueen (aallonpituus n. 3 cm Tutkataajuusalueet) tutkan kannalta vastaisi sellaista pallonmuotoista kohdetta, jonka isoympyrän pinta-ala, ekvivalentti radiopinta-ala, (En. Radar cross section, RCS) olisi 280 neliömetriä. Useampi soppi kertaa lopputuloksen niin monella, kuin niitä on suunnilleen siihen suuntaan, jossa tutka on. Tässä tapauksessa n. 1000 m², joka vastaa n. 1000 tonnin laivaa.
Koska merenkulkututka on tavallisesti varustettu polarisaattorilla (sadevälkkeen vähentämiseksi) voidaan tutkaheijastimen heijastuskykyä edelleen parantaa käyttämällä myös siinä polarisoivaa materiaalia.
Käyttö
Tutkaheijastin olisi asennettava sellaiseen asentoon, että sen soppien aukot osoittavat kohti horisonttia. Siten sen radiopinta-ala on pinta-alukselle mahdollisimman suuri. Tästä asennustavasta merenkulkijat käyttävät ammattikielessä nimeä sadesieppaaja, koska sen yksi aukko on kohti taivasta.
Radiopinta-ala voidaan myös laskea mille tahansa soppiheijastimelle seuraavasti:
Jos sopen sivulevyt ovat kolmion muotoiset:
Jos sopen sivulevyt ovat neliön muotoiset:
Jossa:
Aktiiviset laitteet
Kaupallisesti on saatavana myös aktiivisia tutkaheijastimia. Sellainen ei nimestään huolimatta ole heijastin vaan elektroninen radiolaite, transponderi, toisiotutkavastaaja, ja toiminta on toisiotutka periaate. Se käynnistyy lähestyvän tutkan pulssista ja lähettää lyhyen pulssin antennistaan, joten se erottuu selvästi lähestyvän tutkan näytöllä. Toisin kuin passiivinen heijastin, se tarvitsee aina teholähteen.
Meriväylien tärkeitä kohteita merkitään myös, heijastimien lisäksi, tutkamajakalla RACON, joka myös käynnistyy toisiotutkavastaajana lähestyvän tutkan pulssista.
Lisäksi mainittakoon tärkeä laite SART, jota käytetään meripelastuksessa pelastusveneissä. Sekin on toisiotutkavastaaja, eikä siis heijastin.
Aktiiviset laitteet eivät voi täysin korvata passiivista "oikeaa" tutkaheijastinta myöskään siitä syystä, että käyttöön tulee yhä enemmän merenkulkututkan nykyaikaisia tekniikoita, laajakaistatutka l. broadbandradar l. BB-tutka, joiden pienitehoinen ja pulssittamaton lähete ei käynnistä aktiivista tutkavastaajaa kuten pulssitutka. Passiivinen heijastin toimii erinomaisesti molemmilla tekniikoilla.
Ford Mustang Mach-E
Ford Mustang Mach-E on Fordin vuodesta 2019 lähtien valmistama crossover-tyyppinen sähköautomalli. Sen muotoiluun on haettu vaikutteita Ford Mustangista.
Mustang Mach-E esiteltiin Los Angelesin autonäyttelyssä marraskuussa 2019. Malli on saatavana taka- ja nelivetoisina versioina sekä kahdella eri kokoisella akulla. Nelivetoversioissa on oma sähkömoottorinsa sekä etu- että taka-akseleilla.
Malliston huipulle tuli vuonna 2021 Mach-E GT, joka on aina nelivetoinen ja moottorien yhteisteho on 487 hevosvoimaa. Perusmalleista se erottuu erilaisilla puskureillaan ja spoilereillaan. Lisäksi mallissa on erityisesti säädetty MagnaRide-jousitus, Brembon jarrujärjestelmä ja 20-tuumaiset vanteet. Kiihtyvyys nollasta sataan on 3,7 sekuntia ja suurin toimintamatka on 500 kilometriä. vasen|pienoiskuva|Ford Mustang Mach-E GT
Mihail Tšehov
Mihail Aleksandrovitš Tšehov (29. elokuuta 1891 Pietari – 30. syyskuuta 1955 Los Angeles) oli venäläinen näyttelijä ja teatteripedagogi. Hän oli Anton Tšehovin veljen, kirjailija-toimittaja Aleksandr Tšehovin poika. Venäjällä Mihail Tšehovia on pidetty aikansa etevimpänä näyttelijänä.
Tšehov oli Moskovan taiteellisen teatterin johtajan Konstantin Stanislavskin tähtioppilas, ja hän esiintyi vuodesta 1912 sekä teatterin studiossa että päänäyttämöllä. Hän myös johti itse Stanislavskin perustamasta studiosta muodostettua Toista Moskovan taiteellista akateemista teatteria. Vuonna 1928 Tšehov muutti pois Venäjältä ja työskenteli sen jälkeen Euroopassa ja Yhdysvalloissa ohjaajana ja opettajana nimellä Michael Chekhov. Hän omistautui myöhemmin erityisesti näyttelijän metodien opetukselle ja kirjoittamiselle työskennellessään eri teattereissa ja studioissa. Tšehov sai vahvoja vaikutteita saksalaisen filosofin Rudolf Steinerin (1861–1925) antroposofiasta ja tämän kehittämästä metodista puheen ja liikkeen yhdistämiseksi, eurytmiasta.
Vuonna 1943 Tšehov muutti Los Angelesiin, jossa hän eli kuolemaansa asti. Tšehov kokosi keskeiset ajatuksensa vuonna 1946 julkaistuun teokseen Näyttelijän tekniikasta, joka sisältää hänen käytännön harjoituksensa, näytelmäanalyysejä ja pohdintaa taiteesta ja esteettisistä kategorioista sekä näyttelijän missiosta. Teoksen on suomentanut dosentti Liisa Byckling, joka on julkaissut Mihail Tšehovista myös väitöskirjan ja useita muita tutkimuksia. Tšehov näytteli myös kymmenessä Hollywood-elokuvassa, muun muassa Alfred Hitchcockin ohjaamassa elokuvassa Noiduttu (1945), josta hän sai Oscar-ehdokkuuden.
Tšehovin ajattelussa atmosfääri on esityksen ”sielu”, kun taas esityksen ”ruumis” on sen näkyvä osa. Atmosfääri tarkoittaa eräänlaista tunnetilaa, jonka mukaan sanojen sisältö ja tilanteet voivat muuttua. Tšehovin mukaan atmosfääri on esityksen ydin ja johtava idea, jota esitys säteilee, ja ”sitä pitää kuunnella kuin musiikkia”. Tšehovin kehittämiä näyttelijäntyön metodeja sovelletaan yhä ympäri maailmaa, muun muassa monissa Euroopan maissa, Yhdysvalloissa ja Japanissa.
Mihail Tšehov -tekniikaksi kutsuttua psykofyysistä näyttelijäntyön tekniikkaa opetetaan myös Suomessa Taideyliopiston Teatterikorkeakoulussa. Suomalainen teatteriohjaaja ja näyttelijäpedagogi Marjo-Riikka Mäkelä ohjaa ja kouluttaa näyttelijöitä Mihail Tšehov -tekniikan avulla Los Angelesissa.
Arkansas (joki)
Arkansas [] on Mississippin pisin sivujoki ja Yhdysvaltain neljänneksi pisin joki. Se alkaa Coloradosta Kalliovuorilta ja virtaa läpi Kansasin, Oklahoman ja Arkansas'n osavaltion. Joki on 2 350 kilometriä pitkä. Merkittäviä kaupunkeja, joiden läpi joki virtaa, ovat Wichita (Kansasissa), Tulsa (Oklahomassa) ja Little Rock (Arkansas'ssa).
Joki on yläpäässään Kalliovuorilla jyrkkä ja nopea vuoristovirta. Cañon Cityn kohdalla Coloradossa se siirtyy virtaamaan Royal Gorge -kanjoniin, jonka kuohuvissa koskissa harrastetaan joenlaskua. Suurimman osan matkastaan joki kulkee tasangolla, jossa jokipenkat ovat matalat ja tulvat yleisiä.
Eurooppalaisista tulokkaista Arkansasjoen löysivät ensimmäisenä Francisco Vásquez de Coronadon tutkimusryhmän jäsenet 29. kesäkuuta 1541, jotka ylittivät joen nykyisen Dodge Cityn lähellä. Vuonna 1806 Zebulon Pike tutki joen yläjuoksua. Vuosina 1819–1846 joki oli Yhdysvaltain ja Espanjan hallitseman Meksikon välinen rajajoki.
Joki on kaupallisesti purjehduskelpoinen noin 1 000 kilometrin matkan Catoosan satamakaupunkiin asti, joka sijaitsee hieman Tulsasta itään. Laivojen kulkemisen tekevät mahdolliseksi useat sulut ja padot, jotka keinotekoisesti leventävät ja syventävät jokea.
Sivujoet
Arkansasjoen sivujokia ovat Fountain Creek, Pawnee River, Verdigris River, Neosho River, Cimarron River ja Canadian River.
A Beautiful Lie
A Beautiful Lie on rockyhtye 30 Seconds to Marsin toinen studioalbumi. Se julkaistiin 16. elokuuta, 2005 levy-yhtiön Virgin Records kautta. Albumin tuotti Josh Abraham ja yhtye.
Albumilta on julkaistu neljä singleä, "Attack", "The Kill", "From Yesterday" ja "A Beautiful Lie". Levy on myynyt platinaa, eli sitä on myyty yli miljoona kappaletta.
Kemppien tupa
thumb|Kotiseutumuseo Kemppien tupa. Kemppien tupa on Lemussa, Lemun kirkon vieressä sijaitseva kotiseutumuseo Se toimii vuonna 1858 rakennetussa entisessä pitäjänmakasiinissa, jonne alun perin talletettiin hyvinä satovuosina viljaa käytettäväksi myöhemmin katovuosien sattuessa syönti- ja siemenviljana. Hirsistä kiviperustukselle tehty rakennus on kaksikerroksinen ja vuorattu punamullatulla pystylaudoituksella. Rakennukseen johtavat massiiviset, vuonna 1873 valmistuneet kiviraput. Alun perin rakennuksessa oli myös kaksinkertaiset hirsiseinät ja niiden välillä tyhjä tila viljavarkauksien estämiseksi.
Makasiinista lainattiin viljaa vielä 1930-luvulla, mutta lainajyvästöjen merkityksen vähetessä hiljalleen maatalouden kehittyessä myös Lemun makasiinin käyttö hiipui. Viimeiset varastossa olleet viljat huutokaupattiin 40- ja 50-lukujen vaihteessa. Lemun manttaalikunta antoi tyhjilleen jääneen makasiinin kotiseutuyhdistys Lemun Kempit ry:n käyttöön yhdistyksen perustamisvuonna 1951. Makasiinia muokattiin lahjoitusvarojen turvin museokäyttöä varten vuonna 1952 tehdyssä remontissa, joka toteutettiin taiteilija Ilmari Wirkkalan suunnitelmien perusteella. Remontin yhteydessä seinien sisempi hirsikerta ja viljasalvot purettiin. Vuonna 1976 makasiini lahjoitettiin yhdistyksen omaisuudeksi. Museon kokoelmia uudistettiin perustamisen jälkeen laajemmin vuonna 1981, kun esineistön järjestystä museossa parannettiin ja kokoelmia luetteloitiin museoviraston avustuksella. Sähköt museoon saatiin kuitenkin vasta vuonna 1983.
Painkiller (kappale)
Painkiller on brittiläisen heavy metal -yhtyeen Judas Priestin kappale samannimiseltä studioalbumilta. Kappale esittelee levyn ominaissoundin hyvin: Rob Halfordin laulu kuuluu melkein koko ajan ylärekisterissä ja kitaransoitossa kuullaan nopeaa sweep pickingiä. Kappaleen alussa kuuluva rumpusoolo taas esittelee uuden rumpalin Scott Travisin taidot ja nopeuden. Halfordin mukaan kappale kertoo tarinan enkelistä, joka on lähetetty kostamaan pahantekijöille näiden tekosensa.
Ensimmäisen soolon kappaleessa soittaa Glenn Tipton ja toisen taas K.K. Downing.
Arvostus
Kappale on äänestetty Radio Rockin suurimmissa Judas Priestin 3. parhaaksi kappaleeksi Lochnessin ja Breaking the Lawin jälkeen.
Ilkka Äyräväinen
Ilkka Juhani Äyräväinen (s. 28. helmikuuta 1960 Helsinki) on suomalainen keski- ja kestävyysmatkojen juoksija sekä estejuoksija.
Äyräväinen voitti 1 500 metrin juoksun Suomen mestaruuden vuonna 1982 ajalla 3.43,15. Hallikisoissa hän voitti SM-kultaa vuonna 1979 5 000 metrillä juosten matkan 19-vuotiaiden Suomen ennätyksen 14.34,6. Äyräväinen oli Helsingin MM-kisoissa 1983 mukana 3 000 metrin esteissä.
Äyräväinen juoksi Porvoossa 8. elokuuta 1982 3 000 metrin esteissä käsiajan 8.22,6, jolla hän on matkan kaikkien aikojen kuudenneksi nopein suomalainen. Vuoden 1982 Ateenan EM-kisoissa Äyräväinen sijoittui estejuoksussa kuudenneksi ajalla 8.24,19.
Seuratasolla Äyräväinen edusti Helsingin Kisa-Veikkoja.
Bellier
Bellier on maailman vanhin mopoautovalmistaja. Yrityksen mopoautot valmistetaan kahdella tehtaalla Ranskan länsirannikolla Talmont-Saint Hilariessa ja Pariisin läheisyydessä Chabriksessa. Bellier maahantuonti alkoi vuonna 2011 Modularbox Oy:n toimesta. Vuoden 2012 aikana se nousi Aixamin rinnalle Suomen myydyimmäksi mopoautoksi. Bellierin mopoautot valmistetaan poikkeuksellisesti käsin lasikuidusta.
Historiaa
Bellier aloitti pienautojen valmistuksen vuonna 1968. Yritys aloitti perheyrityksenä vain muutaman henkilön voimin, ja sen ensimmäiset autot oli varustettu bensiinimoottoreilla ja suunnattu pääasiassa lapsille.
Tekniset tiedot
Bellier Jade (L6e-luokka)
Bellier Jade
Bellier Jade -mallia on myyty Suomen markkinoilla vuodesta 2008 asti, mutta suurten merkkien joukkoon se nousi vuoden 2010 aikana. Aluksi sen maahantuojana toimi Moto Dudes Tampereella, mutta vuonna 2010 maahantuonti siirtyi Modularbox Oy:lle. Jade-mallin suurin eroavaisuus muihin valtamerkkeihin on sen kori, joka valmistetaan täysin lasikuidusta, kun taas isoimmat kilpailijat käyttävät ABS-muovia. Voimanlähteenä on Yanmarin kaksisylinterinen dieselmoottori. Bellier toi ensimmäisenä merkkinä markkinoille Racing-mallin, joka oli täysin nuorille suunnattu niin varusteiden kuin ulkonäönkin osalta. Vuoden 2010 aikana tapahtunut maahantuojan vaihdos ja hinnan kilpailukykyinen asettelu nostivat Bellierin heti vuoden 2011 alusta mopoautojen ensirekisteröintitilaston kärkeen (Trafi). Suomeen tuotavissa Jade-malleissa on useita eroavaisuuksia verrattuna muualla Euroopassa myytäviin Jade-malleihin. Tämä johtuu Suomen Keski-Euroopan markkinoita rankemmista olosuhteista sekä nuoremmasta kohderyhmästä. Suomen markkinoille tuleviin yksilöihin Bellier tekee muutoksia mm. raitisilmanvirtaukseen, puhallinjärjestelmään, pyörien laakerointiin jne.
Bellier Jade Classic
Jade Classic on Bellierin perusmalli. Värinä autossa on aina Arctic White eli valkoinen. Auton varustetaso on Suomessa kattavampi kuin Ranskassa. Suomeen tuotaviin Jade-malleihin jo ennestään tehtyjen muutoksien lisäksi Jade Classicissa on myös CD/Radio sekä 14-tuumaiset erikoisvanteet. Classic-mallissa on suhteellisen kattava varustelu jo vakiona: sähköikkunat, sähköpeilit, tummennetut ikkunat jne.
Marjorie Oludhe Macgoye
Marjorie Oludhe Macgoye (21. lokakuuta 1928 Southampton, Iso-Britannia – 1. joulukuuta 2015 Nairobi, Kenia ) oli kenialainen kirjailija ja runoilija. Hänen kuuluisimpia teoksiaan ovat muun muassa Coming to Birth ja Homing In.
Bellier
Bellier Jade Urban
Jade Urban -mallissa on Classic-mallin varusteiden lisäksi lisävarusteena kauko-ohjattava keskuslukitus, sumuvalot, valittavissa oleva ulkoväri, vararengas, parempi tekstiili penkeissä jne. Mallia ei myydä Suomen markkinoilla.
Marjorie Oludhe Macgoye
Elämä
Marjorie Macgoye syntyi Englannissa vuonna 1928. Hän muutti Keniaan lähetyssaarnaajaksi vuonna 1954, 26-vuotiaana. Macgoye meni naimisiin kenialaisen D. G. W. Macgoyen kanssa kuusi vuotta myöhemmin integroituen aviomiehensä laajaan perheeseen ja koko Luon maantieteelliseen yhteisöön. Juuri integroitumisen teema toistuu Macgoyen kirjallisessa tuotannossa.
Bellier
Bellier Jade So Good
So Good -malli on Jade-malliston lippulaiva. Tämä malli on maailman ainoa mopoauto, jossa on aidot nahkaverhoillut penkit. Muita eroja edullisempiin malleihin ovat peruutustutkat, led-valot, erikoistakavalot jne.
Bellier Jade Racing
Racing -malli julkaistiin Ranskan ja Italian markkinoilla alkuvuodesta 2010. Suomeen malli saatiin vuoden 2010 jälkipuoliskolla maahantuojan vaihtumisen yhteydessä. Malli on toteutettu yhteistyössä Sparco-autourheiluvälineiden valmistajan kanssa. Racing-malli on siivittänyt Bellierin uuteen nousuun Suomen markkinoilla. Erona Classic-mallin perusautoon ovat muun muassa Sparcon urheiluistuimet, Sparcon rallivyöt, Sparcon alumiiniratti, Sparcon alumiininen poljinsarja, alumiininen vaihdekepinnippi, hyvätasoinen CD/Radio, mattamustat 14" alumiinivanteet, mustapohjaiset Led/Angel Eyes -ajovalot, tummennetut Led-takavalot, peruutustutka, kauko-ohjattava keskuslukitus, sumuvalot jne.
Bellier GT Edition
Vuonna 2012 julkaistu GT Edition malli oli edistyneempi malli Jade Racing mallista. Lisänä Racing malliin oli GT Editionissa korisarja joka käsitti sivuhelmat, sivukidukset, etupuskurin, ylälipan kattoon sekä takapuskurin. Modularbox oli mukana Ranskassa kehittämässä ja suunnittelemassa uutta GT Edition -mallin korisarjaa, joka lanseerattiin Euroopassa ensimmäisenä juuri Suomen markkinoilla. Mallin alullepanija oli Modularboxin. .
Marjorie Oludhe Macgoye
Elämä
Macgoye kuoli kotonaan Nairobin Ngarassa 1. joulukuuta 2015.
Bellier
Bellier Docker
Docker on kaupunkikäyttöön suunniteltu pieni lava-auto. Autoa on maahantuojan mukaan saatavissa Suomeen erikoistilauksesta. Autoa valmistetaan myös sähkömoottorilla. Dockeria on saatavana pelkkänä runkona, perälavalla, kippaavalla perälavalla sekä kopilla. Voimanlähteenä autossa on sama Yanmarin dieselmoottori kuin Jade-mallissakin. Lisäksi Ranskan markkinoilla on saatavilla sähkömoottorilla varustettu Docker.